|  |  |  |
| --- | --- | --- |
|  |  |  |

**NOTĂ DE FUNDAMENTARE**

**Secțiunea 1**

**Titlul proiectului de act normativ**

|  |
| --- |
| **Hotărâre a Guvernului pentru aprobarea indicatorilor tehnico – economici ai**  **obiectivului de investiții „Terminal plecări curse externe”**  **la Aeroportul Internațional Timișoara - Traian Vuia** |

**Secțiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situației actuale | Societatea Naţională „Aeroportul Internaţional Timişoara - Traian Vuia” - S.A. (S.N. AIT-TV - S.A.) a fost înființată prin *HG nr. 521/1998, cu modificările și completările ulterioare*, având ca acționar majoritar statul român reprezentat de Ministerul Transporturilor, Infrastructurii și Comunicațiilor, care deține 80 % din acțiuni. Principalul obiect de activitate al societății constă în efectuarea de prestații și servicii, lucrări de exploatare, întreținere reparare, dezvoltare și modernizare a bunurilor aflate în patrimoniul, în proprietatea sau în concesiunea sa, în vederea asigurării condițiilor pentru sosirea, plecarea și manevrarea la sol a aeronavelor în trafic național și / sau internațional, asigurarea serviciilor aeroportuare pentru tranzitul de persoane, mărfuri și poștă, precum servicii de interes public național.  Traficul aerian derulat în cadrul Aeroportul Internațional Timișoara – Traian Vuia (AIT-TV) a înregistrat o creștere semnificativă generată în primul rând de creșterea nivelului veniturilor populației, de dezvoltarea mediului economic, dar și de nevoile de transport ale cetățenilor români care lucrează în afara granițelor țării.  În ceea ce privește analiza de trafic realizată în cadrul studiului de fezabilitate, s-a luat în considerare numărul estimat de 3.928.296 pasageri, ca valoare maximă ce urmează a fi atinsă în anul 25 al previziunii. Estimările realizate prin analiza cost - eficacitate au fost realizate în mod explicit pentru toată perioada de 25 ani (2019-2044).  Evoluția constant ascendentă a traficului de pasageri a condus ca în ultimii 10 ani să se realizeze unele adaptări de mică și medie complexitate a elementelor de infrastructură, dar care au devenit insuficiente pentru a asigura un grad optim de confort.  Infrastructura AIT-TV a fost construită în anii 1960 și a fost extinsă în 1980.  Situația actuală a infrastructurii aeroportuare nu mai permite adaptări și reconfigurări viabile din punctul de vedere al gestionării traficului în perioada următoare.  În prezent, zonele „Terminalului B” destinate gestionării fluxului de pasageri și bagaje „Plecări curse externe” sunt semnificativ subdimensionate raportate la recomandările standardului „C” IATA[[1]](#footnote-1). De asemenea, zonele în care se desfășoară activitatea de control de securitate și cea de control a documentelor în punctul de trecere a frontierei sunt supra aglomerate și nu mai permit preluarea creșterii fluxurilor de pasageri, mai ales în orele de vârf.  Se poate concluziona faptul că, în concordanță cu ritmul creșterii traficului aerian înregistrat de AIT-TV, este imperios necesară și oportună extinderea infrastructurii specifice astfel încât să poată fi aplicate recomandările de calitate a serviciilor destinate pasagerilor.  Prin *HG nr. 615/2002*, cu modificările și completările ulterioare, a fost aprobat Planul strategic de dezvoltare a infrastructurii aeroportuare la AIT-TV. Acesta este în concordanță cu Master Planul General de Transport al României, aprobat prin *HG nr. 666/2016*, document programatic care prevede că, în ceea ce privește AIT-TV, este necesară „realizarea / extinderea terminalului de pasageri cu o suprafață de min. 20.000 mp”*.*  În acest sens, S.N. AIT-TV - S.A. a demarat în luna ianuarie 2019 construirea terminalului sosiri curse externe pasageri, care este prima etapă a dezvoltării infrastructurii destinate pasagerilor.  A doua etapă a dezvoltării acestei infrastructuri o reprezintă construirea **terminalului plecări curse externe**. Acesta contribuie la realizarea obiectivului general al strategiei de dezvoltare a aeroportului, la dezvoltarea actualului sistem de transport, de calitate, durabil și eficient și integrarea lui în sistemul multimodal proiectat la nivelul regiunii. Terminalul va fi amplasat pe un teren cu o suprafață de 27.900 mp, care a fost trecut în domeniul public al statului, conform *HG nr. 642/2019 privind trecerea unui imobil teren situat în localitatea Ghiroda, județul Timiș, din domeniul privat al statului în domeniul public al acestuia și darea în administrarea Ministerului Transporturilor, precum și modificarea anexei nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului.* |
| 11. În cazul proiectelor de acte normative care transpun legislație comunitară sau creează cadrul pentru aplicarea directă a acesteia | Nu este cazul |
| 1. Schimbări preconizate | Construirea terminalului plecări curse externe presupune asigurarea condițiilor de procesare a pasagerilor care pleacă spre destinații externe, a celor care se află în tranzit / transfer, dar realizează și interconexiunea terminalelor noi cu cele aflate în exploatare.  De asemenea, prin dotările propuse*,* se vor asigura și condițiile de procesare care să îndeplinească atât standardele de securitate, cât și pe cele privind nivelul serviciilor oferite pasagerilor.  Soluțiile tehnice adoptate prin prezentul obiectiv de investiții răspund necesităților societății, corespunzând atât din punct de vedere al calității în construcții*,* cât și cerințelor stabilite la nivel național și internațional în domeniul aviației civile[[2]](#footnote-2). Ele sunt adaptate la situațiile de trafic înregistrate deja la orele de vârf, dar creează și premisele prin care se va asigura dezvoltarea aeroportului în următorii 10 – 35 ani (*în conformitate cu rezultatele analizei cost – beneficiu efectuate).*  În acest sens,   * Sunt asigurate condițiile de procesare pentru cinci curse de pasageri pe fluxurile de plecări externe pe oră *(până la 900 de pasageri);* * Pasagerilor li se asigură un nivel de servicii „OPTIM” *(nivel recomandat, așa cum este el descris în a 10-a ediție a Manualului de Referință privind Dezvoltarea Aeroportuară – ADRM, elaborat de IATA);* * Fluxurile de pasageri sunt realizate pe un singur nivel, în conformitate cu recomandările JASPERS, care asigură consiliere în acest domeniu pentru Ministerul Fondurilor Europene*;* * Fluxurile de pasageri și cele de transport al bagajelor de cală nu se intersectează la același nivel; * Echipamentele de control de securitate, care sunt în conformitate cu standardele actuale și dotează fluxurile de securitate existente, vor fi relocate și utilizate în noul terminal, doar deficitul de utilaje fiind inclus în acest proiect; * Vor fi asigurate spații comerciale, administrative și tehnice; * Alimentarea cu apă se va face printr-o rețea conectată la forajul propriu existent; * Evacuarea apelor uzate se va face în rețeaua de canalizare existentă cu posibilitatea de deversare într-o stație de epurare ce se va realiza ulterior; * Asigurarea agentului termic se va face prin centrală termică pe gaz; * Se vor amenaja rețele de curenți slabi *(voce/date)*, sisteme de control acces, afișare curse, TVCI și sonorizare.   Investiția constă în realizarea următoarelor capacități:   * suprafață construită / desfășurată la sol propusă: 8.000 mp * suprafață construită desfășurată propusă: 12.000 mp * regim de înălțime propus: 12,92 m * sistem control de securitate pasageri și bagaje: 1 * lifturi persoane și bagaje: 7 * ghișee check-in: 18 * cabine poliția de frontieră: 6 posturi * porți automate de scanare documente: 6   Valoarea obiectivului de investiții „Terminal plecări curse externe” este **184.506 mii lei**, inclusiv TVA, echivalentul a 38.843 mii Euro (la cursul BNR din 05.03.2019, 1 euro = 4,7500 lei).  În conformitate cu prevederile *art. 42 alin. (1) lit. a) din Legea nr. 500/2002 privind finanțele publice, cu modificările și completările ulterioare*, documentațiile tehnico-economice aferente obiectivelor /proiectelor de investiţii noi care se finanțează, potrivit legii, din fonduri publice, se vor aproba de către Guvern, pentru valori mai mari de 40 milioane lei.  Prin prezentul proiect de act normativ se propune aprobarea indicatorilor tehnico-economici ai obiectivului de investiții **„**Terminal plecări curse externe”, din fonduri externe nerambursabile, în cadrul Programului Operațional Infrastructură Mare, Axa Prioritară 2 – „Dezvoltarea unui sistem de transport multimodal, de calitate, durabil și eficient”, Obiectivul specific 2.3. – „Creșterea gradului de utilizare sustenabilă a aeroporturilor”, de la bugetul de stat prin bugetul Ministerului Transporturilor, Infrastructurii și Comunicațiilor, în limita sumelor prevăzute anual cu această destinație, precum și din venituri proprii, conform programelor de investiții publice aprobate potrivit legii.  Execuția proiectului este estimată a se realiza în perioada de eligibilitate a Programului Operațional Infrastructură Mare 2014-2020, care asigură finanțarea până în anul 2023 a proiectelor de investiții aprobate până la data de 31.12.2020.  Proiectul de investiții contribuie la realizarea obiectivul general al strategiei de dezvoltare a aeroportului, precum și la îndeplinirea obiectivelor POIM prin obiectivele sale specifice. |
| 3. Alte informații | Studiul de fezabilitate (inclusiv indicatorii tehnico-economici) a fost aprobat de Consiliul Tehnico – Economic al Ministerului Transporturilor, Infrastructurii și Comunicațiilor prin Avizul nr. 64/73/01.08.2019 (anexa 1) și de Consiliul Interministerial de Avizare Lucrări Publice de Interes Național și Locuințe prin Avizul nr. 5/23.03.2020 (anexa 2). |

**Secțiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest subiect. |
| 11 Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21 Impactul asupra sarcinilor administrative | Proiectul de act normativ nu se referă la acest subiect. |
| 22 Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ va avea impact social prin crearea de noi locuri de muncă pe perioada implementării proiectului. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informații | Proiectul de act normativ nu se referă la acest subiect. |

**Secțiunea a 4-a**

**Impactul financiar asupra bugetului general consolidat,**

**atât pe termen scurt, pentru anul curent, cât și pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuții de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) bugetul de stat |  |  |  |  |  |  |
| b) bugete locale |  |  |  |  |  |  |
| 4. Propuneri pentru acoperirea creșterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare. |  |  |  |  |  |  |
| 6. Calcule detaliate privind fundamentarea modificărilor cheltuielilor bugetare |  |  |  |  |  |  |
| 7. Alte informații | Direcția Generală Organismul Intermediar pentru Transporturi, din cadrul Ministerului Transporturilor, Infrastructurii și Comunicațiilor, a avizat, în conformitate cu art. 11 din cadrul OUG 40/2015 și art. XV din OUG 7/2016, cu modificările și completările ulterioare, Formularul cod F1 aferent proiectului de investiții “Terminal plecări curse externe”. Astfel, modificarea / actualizarea Formularului cod F1 se efectuează numai în cazul în care este necesară modificarea valorii totale a proiectului, acesta rămânând valabil pe întreaga perioadă de programare POIM 2014 – 2020. Creditele de angajament și bugetare aferente proiectului se introduc în cadrul Legii Bugetului de Stat în conformitate cu necesarul de decontat pe perioada de derulare a proiectului. Totodată, precizăm faptul că avizul Direcției Generale Organismul Intermediar pentru Transporturi din cadrul Ministerului Transporturilor, Infrastructurii și Comunicațiilor, în calitate de Organism intermediar pentru transport, se referă la eligibilitatea activităților din cadrul proiectului și reprezintă documentul în baza căruia propunerile de credite de angajament și bugetare aferente proiectului se includ la titlul din clasificația bugetară referitor la proiecte cu finanțare din fonduri externe nerambursabile aferente cadrului financiar 2014-2020.  Finanțarea obiectivului de investiții se realizează din fonduri externe nerambursabile, în cadrul Programului Operațional Infrastructură Mare, Axa Prioritară 2 – „Dezvoltarea unui sistem de transport multimodal, de calitate, durabil și eficient”, Obiectivul specific 2.3. – „Creșterea gradului de utilizare sustenabilă a aeroporturilor”, de la bugetul de stat prin bugetul Ministerului Transporturilor, Infrastructurii și Comunicațiilor, în limita sumelor prevăzute anual cu această destinație, precum și din venituri proprii, conform programelor de investiții publice aprobate potrivit legii. | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:    1. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;    2. acte normative ce urmează a fi elaborate în vederea implementării noilor dispoziții. | Proiectul de act normativ nu se referă la acest subiect. |
| 11. Compatibilitatea proiectului de act normativ cu legislația în domeniul achizițiilor publice | Proiectul de act normativ nu se referă la acest subiect. |
| 1. Compatibilitatea proiectului de act normativ cu legislația comunitară în materie | Proiectul de act normativ nu se referă la acest subiect. |
| 1. Decizii ale Curții Europene de Justiție și alte documente | Proiectul de act normativ nu se referă la acest subiect. |
| 1. Evaluarea conformității | Proiectul de act normativ nu se referă la acest subiect. |
| 1. Alte acte normative și/sau documente internaționale din care decurg angajamente | Proiectul de act normativ nu se referă la acest subiect. |
| 1. Alte informații | Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ a fost afișat pe site-ul Ministerului Transporturilor, Infrastructurii și Comunicațiilor. |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ |  |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. |  |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente. | Studiul de fezabilitate (inclusiv indicatorii tehnico-economici) a fost aprobat de Consiliul Interministerial de Avizare Lucrări Publice de Interes Național și Locuințe prin Avizul nr. 5/23.03.2020. |
| 5. Informații privind avizarea de către:  a) Consiliul Legislativ  b) Consiliul Suprem de Apărare al Țării  c) Consiliul Economic și Social  d) Consiliul Concurenței  e) Curtea de Conturi | Proiectul de act normativ nu necesită aviz de la Consiliul Suprem de Apărare a Țării, Consiliul Economic și Social, Consiliul Concurenței, Curtea de Conturi. |
| 6. Alte informații | Nu au fost identificate. |

**Secțiunea a 7-a**

**Activități de informare publică privind elaborarea și implementarea proiectului de act normativ**

|  |  |
| --- | --- |
| 1. Informarea societății civile cu privire la necesitatea elaborării proiectului de act normativ | Menţionăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561 / 2009 cu modificările şi completările ulterioare. Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Acest proiect de act normativ nu are impact asupra acestui domeniu. |
| 3. Alte informații | Nu au fost identificate. |

**Secțiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente | Proiectul de act normativ nu se referă la acest subiect |
| 2. Alte informații | Nu este cazul. |

Având în vedere cele de mai sus, a fost elaborat proiectul de **Hotărâre a Guvernului pentru aprobarea indicatorilor tehnico-economici ai obiectivului de investiții „Terminal plecări curse externe” la Aeroportul Internațional Timișoara - Traian Vuia,** care, în forma prezentată, a fost avizat de ministerele interesate și pe care îl supunem spre aprobare.

**MINISTRUL TRANSPORTURILOR, INFRASTRUCTURII ȘI COMUNICAȚIILOR**

**Lucian Nicolae BODE**

**AVIZĂM FAVORABIL:**

**MINISTRUL LUCRĂRILOR PUBLICE, DEZVOLTĂRII ŞI ADMINISTRAŢIEI**

### [Ion ŞTEFAN](https://gov.ro/ro/guvernul/cabinetul-de-ministri/ministrul-lucrarilor-publice-dezvoltarii-si-administratiei)

**MINISTRUL FINANŢELOR PUBLICE**

[**Vasile-Florin CÎŢU**](https://gov.ro/ro/guvernul/cabinetul-de-ministri/ministrul-finantelor-publice1574067525)

**SECRETAR DE STAT**

**Alexandru MUTRUC**

**SECRETAR GENERAL**

**Ștefania - Gabriella FERENCZ**

**DIRECȚIA AVIZARE**

**DIRECTOR**

**Daniela DEUȘAN**

**DIRECȚIA ECONOMICĂ**

**DIRECTOR**

**Petre NEACȘA**

**DIRECȚIA GENERALĂ ORGANISM INTERMEDIAR PENTRU TRANSPORT**

**DIRECTOR GENERAL**

**Felix ARDELEAN**

**DIRECȚIA REGLEMENTĂRI TEHNICE ȘI AUTORIZAȚII DE CONSTRUIRE**

**DIRECTOR**

**Mirela CEBANU**

**DIRECȚIA TRANSPORT AERIAN**

**DIRECTOR**

**Mihail IONESCU**

**Coordonator CINAM**

**Consilier**

**Mihaela CLIM**

1. International Air Transport Association ([acronim](https://ro.wikipedia.org/wiki/Acronim) IATA, în [română](https://ro.wikipedia.org/wiki/Limba_rom%C3%A2n%C4%83) Asociația Internațională de Transport Aerian)  [↑](#footnote-ref-1)
2. Reglementarea aeronautică civila română RACR-AD-PETA privind „Proiectarea și exploatarea tehnica a aerodromurilor”, ediția 2 / 2015; REGULAMENTUL (UE) NR. 139/2014 AL COMISIEI din 12 februarie 2014 de stabilire a cerințelor tehnice și a procedurilor administrative referitoare la aerodromuri în temeiul Regulamentului (CE) nr. 216/2008 al Parlamentului European și al Consiliului; Manualul Serviciilor de Aeroport partea 1; Recomandările IATA – „Airport Development Reference Manual”; REGULAMENTUL (CE) 300/2008 AL PARLAMENTULUI EUROPEAN ȘI AL CONSILIULUI din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002; REGULAMENTUL DE PUNERE ÎN APLICARE (UE) 2015/1998 AL COMISIEI din 5 noiembrie 2015 de stabilire a măsurilor detaliate de implementare a standardelor de bază comune în domeniul securității aviației; DECIZIA DE PUNERE ÎN APLICARE C (2015) 8005 din 16.11.2015 de stabilire a măsurilor detaliate de implementare a standardelor de bază comune privind securitatea aviației care conțin informațiile menționate la articolul 18 litera (a) din Regulamentul (CE) nr. 300/2008, cu modificările şi completările ulterioare. [↑](#footnote-ref-2)